
	1.
	Rīkojuma projekts
1. Saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu, Meža likuma 44. panta pirmo daļu un 44. panta ceturtās daļas 5. punktu atļaut valsts akciju sabiedrībai "Valsts nekustamie īpašumi" pārdot izsolē šādus nekustamos īpašumus, kas ierakstīti zemesgrāmatā uz valsts vārda Zemkopības ministrijas personā:
	Iebildums
Meža likuma 44. panta pirmo daļu un ceturtās daļas 5. punktu piemēro, ja tiek atsavināta meža zeme. Savukārt meža zeme saskaņā ar Meža likuma 1. panta pirmās daļas 29. punktā ietverto legāldefinīciju ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. No Tiesību akta lietai pievienotajiem paskaidrojošajiem dokumentiem (Informatīvajām izdrukām no Kadastra informācijas sistēmas teksta datiem, Talsu novada pašvaldības domes lēmuma, zemesgrāmatas nodalījumu norakstiem) un anotācijas 1.3. sadaļā ietvertās informācijas secināms, ka rīkojuma projektā minētās zemes vienības (zemes vienības kadastra apzīmējumi 8815 002 0077 un  6486 012 0046 ) ir atdalītas no valsts meža zemes, kas ietilpst nekustamā īpašuma "Valsts mežs Stende", kadastra numurs: 88150020030,  Brīvības ielā 1A, Stendē, Talsu novadā, sastāvā, un ka uz zemes vienībām (zemes vienības kadastra apzīmējumi 8815 002 0077 un  6486 012 0046) atrodas tikai būves, nevis mežs. Ņemot vērā minēto, lūdzam izvērtēt, cik pamatoti ir rīkojuma projekta 1. punktā atsaukties uz Meža likuma 44. panta pirmo daļu un 44. panta ceturtās daļas 5. punktu, ar attiecīgu izvērtējumu papildinot anotāciju. Ja izvērtējuma rezultātā tiek konstatēts, ka uz atsavināmajiem zemes gabaliem neatrodas meža zeme Meža likuma 1. panta pirmās daļas 29. punkta izpratnē, attiecīgi nepieciešams no rīkojuma projekta 1. punkta un anotācijas ne tikai svītrot atsauces uz Meža likuma  44. panta pirmo daļu un 44. panta ceturtās daļas 5. punktu, bet arī rīkojuma projekta 1.1. un 1.2. apakšpunktā svītrot norādes uz meža zemi.
Piedāvātā redakcija
-
	Sandris Rāgs (TM)

	2.
	Anotācija (ex-ante)
1.1. Pamatojums
	Iebildums
Ņemot vērā iebildumu par rīkojuma projektu, lūdzam izvērtēt rīkojuma projekta izdošanas tiesisko pamatojumu un nepieciešamības gadījumā to precizēt.
Piedāvātā redakcija
-
	Sandris Rāgs (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam "Pašreizējās situācijas" aprakstā skaidrot, kuram no Meža likuma 1. panta pirmās daļas 29. punktā ietvertajiem nosacījumiem (zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi) atbilst atsavināmo nekustamo īpašumu sastāvā ietilpstošā zeme, kā arī norādīt konkrētos Meža likuma 44. panta ceturtās daļas 5. punktā paredzētos nosacījumus, kuri ir iestājušies un dod tiesības rīkojuma projektā minēto zemi kā valsts meža zemi atsavināt Publiskas personas mantas atsavināšanas likumā noteiktajā kārtībā.

Pamatojums: Meža likuma 44. panta ceturtās daļas 5. punktu piemēro, ja tiek atsavināta meža zeme, turklāt izpildās kāds no normā paredzētajiem nosacījumiem. Iepazīstoties ar anotācijā norādīto informāciju un Tiesību akta lietai pievienotajiem paskaidrojošajiem dokumentiem (sk., iebildumu par rīkojuma projektu), secināms, ka atsavināmo nekustamo īpašumu sastāvā neietilpst meža platības, turklāt nav arī norādīti, kuri tieši nosacījumi izpildās uz katru konkrēto nekustamo īpašumu. No pievienotās informācijas secināms, ka atsavināmie nekustamie īpašumi ir speciāli atdalīti no valsts meža zemes, lai tos tālāk varētu atsavināt. Līdz ar to lūdzam izvērtēt, vai Meža likuma 44. pants vispār ir piemērojams šajā gadījumā.
Piedāvātā redakcija
-
	Sandris Rāgs (TM)



